2018. augusztus 5-én Olivier Giroud távollétében csereként léphetett pályára a Manchester City ellen a Community Shield döntőjében. Abraham 21 percet kapott Álvaro Moratát váltva, csapata azonban 0–2-re elbukta a finálét. Sok játékpercet azonban nem remélhetett a soron következő idényben, hiszen Giroud és Morata is előtte voltak a rangsorban. Augusztusban csak a második csapatban játszhatott a Derby County korosztályos csapata ellen. Ennek megfelelően számos klubbal hírbe hozták őt a nyár folyamán, ugyanakkor Maurizio Sarri szívesen marasztalta volna a fiatal támadót. Augusztus 31-én végül a másodosztályú Aston Villa szerezte meg őt kölcsönbe a következő szezonra.